የሀገር አቋራጭ የሕዝብ ትራንስፖርት አገልግሎት ዝርዝር የታሪፍ ማሻሻያ ይፋ ሆኗል፡፡
ባሕር ዳር፡ ሚያዝያ 14/2012 ዓ.ም (አብመድ) የአስቸኳይ ጊዜ አዋጅን ለማስፈጸም በወጣው በሚኒስትሮች ምክር ቤት በተሰየመው የሚኒስትሮች ኮሚቴ የትራንስፖርት ዘርፍ አፈጻጸም መመሪያ መሠረት የኮሮና ቫይረስ ስርጭትን ለመከላከል እና አካላዊ ርቀትን ለመጠበቅ ከአዲስ አበባ ወደ ተለያዩ የሀገሪቱ ክፍሎች የሚጓዙ የሀገር አቋራጭ የሕዝብ ማመላለሻ ተሽከርካሪዎች በሕግ ከተፈቀደላቸው የሰው ብዛት ግማሹን ብቻ እንዲጭኑ መወሰኑ ይታወቃል።ኢቢሲ እንደዘገበው በመመሪያው ላይ ሀገር አቋራጭ የሕዝብ ማመላለሻ ተሽከርካሪዎች የትራንስፖርት አገልግሎቶችን ሲሰጡ የሚያስከፍሉትን የታሪፍ ጭማሪ በተመለከተ ከመደበኛ ዋጋው 50 ከመቶ ጭማሪ እንደሚኖረው በግልጽ የተቀመጠ ከመሆኑም በላይ ዝበመሆኑም በመመሪያው መሠረት በፌዴራል ትራንስፖርት ባለሥልጣን የተወሰነው ዝርዝር የታሪፍ ማሻሻያ ተደርጓል፤ ለተግባራዊነቱ ሁሉም እንዲተባበር የፌዴራል ትራንስፖርት ሚኒስቴር ጠይቋል።